laion/Wikipedia-Exotic huggingface dataset:
Robin Reid (jalgrattur)

Robin Neil Reid (sündinud 16. detsembril 1975 Blenheimis) on Uus-Meremaa endine rattur. Ta on tulnud Uus-Meremaa meistriks temposõidus ning osalenud olümpiamängudel. 2007. aastal võitis ta mitmepäevasõidu Tour de Pakistan.
Ralph Fiennes

Ralph Nathaniel Twisleton-Wykeham-Fiennes (sündinud 22. detsembril 1962 Ipswichis) on inglise filminäitleja. Tema tuntuimate rollide hulka kuuluvad osatäitmised filmides "Schindleri nimekiri", "Ettelugeja", "Inglise patsient", "007 Skyfall" ja "The Grand Budapest Hotel". Ralph Fiennes andmekogus IMDb (inglise)
Waterfordi krahvkond

Waterfordi krahvkond (iiri keeles Cathrach agus Contae Phort Láirge) on krahvkond Iirimaa lõunaosas Munsteri provintsis. Krahvkond on nime saanud Waterfordi linna järgi. Krahvkonna koduleht
Franciacorta

Franciacorta [frantšak'orta] on Itaalia veinipiirkond Lombardias Brescia provintsis Iseo järvest lõunas. Alates 1995. aastast omistatakse Franciacorta nime vaid traditsioonilisel meetodil valmistatud DOCG kvaliteediklassi vahuveinidele. Sama piirkonna kvaliteetseid lauaveine toodetakse Terre di Franciacorta nime all. Piirkonna veinidel oli varem vaid kohalik reputatsioon, kuid 1960ndatel tuli spumantetootja Berlucchi välja esimeste Franciacorta vahuveinidega, mis tõid rahvusvahelise tuntuse. Valgeid Franciacorta veine toodetakse traditsioonilisel šampanjameetodil viinamarjasortidest Chardonnay, Pinot Blanc, Pinot Noir ja Pinot Gris. Lisaks valgetele esineb ka roosasid Franciacorta vahuveine. Franciacorta koduleht itaalia keeles
Kerttu Niskanen

Kerttu Elina Niskanen (sündinud 13. juunil 1988 Oulus) on Soome murdmaasuusataja. Ka ta noorem vend Iivo Niskanen on tuntud murdmaasuusataja ja olümpiavõitja. 2014 Sotšis hõbemedal teatesõidus hõbemedal sprinditeates 2015 Falunis pronksmedal teatesõidus 2017 Lahtis pronksmedal teatesõidus Tavadistantside karikas 3. koht: 2014 Kerttu Niskanen on individuaalarvestuses osalenud (seisuga 24. veebruar 2019) 188 maailma karikasarja etapil ja jõudnud esikolmikusse üheksal korral, kahel korral on ta võitnud. http://data.fis-ski.com/dynamic/athlete-biography.html?sector=CC&competitorid=111689&type=det-WC
Kokkupõrge (film)

"Kokkupõrge" on 1998. aasta USA sci-fi-põnevusfilm. Film räägib, kuidas NASA üritab hävitada asteroidi, mis Maaga kokku põrgates ähvardab elu Maal hävitada. 1998. aastal märkab koolipoiss teleskoobiga taevast uurides ootamatult midagi kahtlast. Ta informeerib oma leiust NASA-t, kes kinnitab, et tegu on tohutu asteroidiga, mis Maad tabades toob kaasa elu hävimise. Aasta hiljem asub asteroidi poole teele kosmoselaev Orion, mille meeskonna missiooniks on asteroid hävitada. Samal ajal valmistuvad maailma riikide valitsused halvimaks ja USA-s paigutatakse miljon inimest maa-alustesse punkritesse, et elu pärast katastroofi saaks jätkuda. Ootamatult kukub Orioni missioon läbi ja Maad ähvardab ikkagi häving, sest asteroid purunes hävimise asemel kaheks, mille mõlemad tükid on endiselt teel Maa poole. Inimesed mõistavad, et esimese poole tabamus suudetakse küll raskete kaotustega üle elada, aga teist tabamust enam mitte. Robert Duvall – kapten Spurgeon "Fish" Tanner Téa Leoni – Jenny Lerner Elijah Wood – Leo Beiderman Morgan Freeman – president Tom Beck Vanessa Redgrave – Robin Lerner Maximilian Schell – Jason Lerner Rya Kihlstedt – Chloe Leelee Sobieski – Sarah Hotchner James Cromwell – endine rahandusminister Alan Rittenhouse Ron Eldard – Dr. Oren Monash Aleksandr Baluev – Colonel Michail Tulchinsky Jon Favreau – Dr. Gus Partenza Laura Innes – Beth Stanley Mary McCormack – Andrea "Andy" Baker Richard Schiff – Don Beiderman Blair Underwood – Mark Simon Mike O'Malley – Mike Perry Charles Martin Smith – Dr. Marcus Wolf Dougray Scott – Eric Vennekor Kurtwood Smith – Otis Hefter Denise Crosby – Vicky Hotchner Jason Dohring – Jason
Tom Brady

Thomas Edward Patrick "Tom" Brady juunior (sündinud 3. augustil 1977 San Mateos Californias) on USA Ameerika jalgpalli mängija. Ta mängib 2000. aastast alates NFLi meeskonnas New England Patriots mängujuhina. Aastal 2009 abiellus ta modell Gisele Bündcheniga. http://espn.go.com/nfl/player/_/id/2330/tom-brady
Palivere linnus

Palivere linnamägi (ka Palivere Pikajalamägi või Pikajalamägi või Pikajala mägi) on muinaseestlaste linnamägi. Linnamägi asub Lääne maakonnas Lääne-Nigula vallas Palivere suusahüppemäel, Piirsalu metskonnas 53. Linnust katab 10–15 m kõrgune segamets. Linnuseala piirab mõlemast otsast välisküljel kuni 2,5 m kõrgune kruusavall. Sealt on leitud tumedamat pinnast, sütt ja lagunenud tukke arvatavatest palkkonstruktsioonidest. Poolovaalse kujuga õueala on ligikaudu 10 000 – 11 000 ruutmeetri suurune, kuid selles puudub kultuurkiht. Kagupoolne, kaarjalt põhja suunas pöörduv vall on 90 m pikk. Väljaspool on kohati kuni 10–12 m laiune nõgu. Loodepoolne vall on jälgitav umbes 30 m pikkuselt, kuid see on osaliselt lõhutud. 10–12 m väljaspool on 2 m sügavune kraavinõgu. Enam kui 70 m ulatuses linnuse ida- ja kirdeküljel vall puudub. Selle kindlustamata lõigu tõttu peetakse linnust mingitel põhjustel poolikuks jäänuks. Teise oletuse kohaselt kuulub linnus kahe otsavalliga neemiklinnuste hulka. Oletatav dateering 6.–11. saj. Järsem metsaga kaetud nõlv Põhjapoolne otsavall Põhjapoolse otsavalli jätke Palivere linnamäe õueala Lõunapoolne otsavall Eesti linnuste loend Linnamägi Palivere alevik Palivere kalmed http://entsyklopeedia.ee/artikkel/palivere2 "Arhiivikoopia". Originaali arhiivikoopia seisuga 5. august 2020. Vaadatud 28. detsembril 2017.{{netiviide}}: CS1 hooldus: arhiivikoopia kasutusel pealkirjana (link) (J. Jung. Muinasajateadus eestlaste maalt III. Tartu, 1910, lk 227) (H. Moora. Läänemaa muinasaeg. Tartu, 1942, lk 22.) A. Veitmann. Lääne-Nigula kihelkonna antikvaar-topograafiline kirjeldus. 1927 (käsikiri Ajalooinstituudi arhiivis), lk 26-27) Palivere linnus veebiportaalis eestigiid.ee Palivere linnus kultuurimälestiste riiklikus registris
Áthose poolsaar

Áthose poolsaar (kreeka keeles Χερσόνησος του Άθω) ehk Ágio Órose poolsaar on poolsaar Kreeka põhjaosas, Chalkidike poolsaare idaosa. Poolsaarest põhjas ja kirdes on Traakia meri ning edelas Ágio Órose laht. Poolsaare kaguosas asub Áthose mägi (2033 m).
Summer

Summer on mitmetähenduslik sõna. Summer on sumisti rahvapärane nimetus. Summer on suur suvine rahvakogunemine, näiteks Õllesummer, Rock Summer. Summer on Indrek Raadiku esinejanimi. Summer on perekonnanimi. Donna Summer, USA laulja John Daniel Summer, USA gospelilaulja "Summer" on Calvin Harrise laul.
DFT

DFT võib tähendada: Diskreetne Fourier' teisendus (Discrete Fourier transform) Otsustusvälja teooria (Decision field theory) Tihedusfunktsionaali teooria (Density functional theory)
Laenatud naene

"Laenatud naene" on 1913. aastal esilinastunud ja hiljemalt 1912. aastal Tallinnas filmitud 12-minutiline mängufilm (komöödia). See on vanim teadaolev Eesti mängufilm. Varem peeti vanimaks Eesti mängufilmiks Johannes Pääsukese filmi "Karujaht Pärnumaal". Lavastaja nime pole teada. Näitlejate seas on Paul Pinna (peategelase onu) ja Alfred Sällik (teener). "Laenatud naest" filmiti Tallinnas Riia levikontori omaniku Mintuse tellimusel, välisvaadetelt on äratuntavad Pikk tänav ja Paks Margareeta, Patkuli vaateplatvorm koos trepiga ning Snelli tiik. Nitroalusel originaal on hävinud, ent säilinud on heas seisukorras koopia filmilindil. Tiitrid ja vahetekstid pole säilinud, näha on vaid viimaste asukohad. Filmi ainsat teadaolevat eksemplari säilitatakse Gosfilmofondis Venemaal. Film põhineb samanimelisel näitemängul, mille 1908. aastal tõlkis eesti keelde Mihkel Aitsam. Selles küsib vennapoeg rikkalt onult raha oma olematu perekonna toetuseks. Kui onu külla sõidab, laenab vennapoeg endale naise ja lapsed, kuid ootamatult armuvad tema "naine" ja onu. "Groteski võtmes mängitud jantlik lugu, mille kõige huvitavam osa on ehk tuntud Tallinna paigad," iseloomustas filmi Eesti Kinoliidu esimees Peeter Simm. Jaak Juske hinnangul on mõned kaadrid filmitud juba 1912. aasta jaanuaris või veelgi varem, kuna läbi Suure Rannavärava avanevas vaates pole näha elektrijaama hoonet, mida hakati ehitama 1912. aasta jaanuari lõpus ja mis valmis "Laenatud naese" esilinastuse aegu 1913. aastal. 2017. aastal taastas filmi Mart Sander; tema helindatud, vahetekstidega varustatud, koloreeritud ja õigeks korrigeeritud kiirusega versioon kestab 22 minutit. Peategelane (August Kuuskmann) elab muretut poissmeheelu. Rikkalt onult (Paul Pinna) elamisraha saamiseks on ta aga luisanud, et on võtnud naise ja saanud isaks. Kui onu oma kirjas teatab peatsest küllatulekust, asub peategelane külaskäigu ajaks „laenunaest” otsima. Meeleheitlikult püüab ta naisi ära rääkida linnatänaval, uisujääl, Toompea nõlval. Leidnud kaastundliku naise (Betty Kuuskmann), tõttab ta vaksalisse onule vastu. Kodus jagab onu kingitusi, kuid tahab last näha. Peategelane tormab õue sobivat last otsima, samal ajal sõbruneb onu noore daamiga ja saab teada tõe, mis talle vägagi meeltmööda on. Nüüd saab onu naise kätt paluda, tema tunnetele vastatakse. Kui vennapoeg varastatud lapsega koju jõuab, ootab teda ees õnnelik paar ning suuremeelne onu, kes pettused andeks annab. "Venemaalt leiti kõige vanem eesti film". kultuur.postimees.ee. 10. november 2014. Vaadatud 11. novembril 2023. Laenatud naene (1913) EFIS "Venemaalt leiti kõige vanem eesti film" Postimees, 10. november 2014 "Venemaalt leitud vanim Eesti mängufilm annab tõuke filmipärandi digiteerimiseks" ERR Kultuur, 10. november 2014 Esimene Eestis vändatud film on rahvalik jant Postimees, 11. november 2014 "Kas "Laenatud naesest" saab vanim Eesti mängufilm, otsustavad filmiajaloolased" Õhtuleht, 12. november 2014 Jaak Lõhmus. Kelle oma on "Laenatud naene"?, sirp.ee, 14. november 2014 Jaak Juske Kuidas ma juhuslikult Eesti filmiajalugu muutsin. Blogipostitus, 13. november 2015
Calvin Harris

Calvin Harris (sündinud Adam Richard Wiles; 17. jaanuaril 1984 Dumfriesis) on šoti DJ, laulja ja produtsent. "I Created Disco" (2007) "Ready for the Weekend" (2009) "18 Months" (2012) "Motion" (2014) "Funk Wav Bounces Vol. 1" (2017) "Funk Wav Bounces Vol. 2" (2022) "Arhiivikoopia". Originaali arhiivikoopia seisuga 11. november 2014. Vaadatud 11. novembril 2014.{{netiviide}}: CS1 hooldus: arhiivikoopia kasutusel pealkirjana (link)
Cheek

Cheek (kodanikunimi Jare Henrik Tiihonen; sündinud 22. detsembril 1981 Vantaas) on Soome räppar. Jare Tiihonen on sündinud Vantaa linnas. Tema ema on Aini Tiihonen ja isa Heimo Petteri Tiihonen. Tal on kaks venda (Markus ja Jere Petteri) ja kaks õde (Heidi ja Theresa). Jere on Jare kaksikvend (Jare on Jerest paar minutit vanem). Augustis 2018 lõpetas ta oma 20 aastat kestnud räpparikarjääri. 5th Element Herrasmiesliiga Profeetat 2001 Human & Beast 2002 50/50 2003 Pitää pystyy elää 2003 Avaimet mun kulmille 2005 Käännän sivuu 2007 Kasvukipuja 2007 Kuka sä oot 2009 Jare Henrik Tiihonen 2010 Jare Henrik Tiihonen 2 2012 Sokka irti 2013 Kuka muu muka 2015 Alpha Omega 2018 Timantit on ikuisia Uusi päivä (2012) Vain elämää (2012) Jare vs. Cheek (2015) Vain elämää (2017) Veljeni vartija (2018) Kuka muka? (2018) "JHT – musta lammas" (2016)
Ágio Órose laht

Ágio Órose laht ehk Singose laht (kreeka keeles Σιγγιτικός κόλπος) on Egeuse mere loodeosas paiknev laht, mis ümbritseb Sithonía ja Áthose poolsaare rannikut.
Intermediaarsed filamendid

Intermediaarsed filamendid moodustavad koos mikrofilamentide ning mikrotuubulitega raku tsütoskeleti. Intermediaarsed filamendid on keskmiselt 10 nm läbimõõduga fiibrid. Erinevalt aktiinifilamentidest ning mikrotuubulitest on intermediaarsed filamendid palju stabiilsemad ning oma koostiselt palju heterogeensemad. Intermediaarsed filamendid võivad koosneda näiteks vimentiinist, keratiinist, laminiinist jne. Intermediaarsed filamendid on olulised raku kuju säilitamisel ning mängivad tähtsat rolli rakk-rakk ning rakk-rakuväline maatriks liiduste moodustumisel. Alberts, Bruce; et al. (2008). Molecular Biology of the Cell (5th ed.). New York: Garland Science. ISBN 978-0-8153-4105-5. {{cite book}}: et al.-i üleliigne kasutus kohas: |last2= (juhend)
CBS

CBS (hääldus si:bi:es) on USA meediakontsern. Akronüüm "CBS" tuleb ettevõtte varasemast nimest Columbia Broadcasting System. Ettevõte on asutatud 1927. aastal. Kontserni koduleht
Segakoor Noorus

Segakoor Noorus on Eesti segakoor. Koor asutati 1959. aastal. Koori esimene peadirigent oli kuni 1976. aastani August Lüüs, abidirigendid olid Peeter Perens ja Maie Kivita. Hääleseadja oli Ludmilla Issakova. Sügisel 1976 ühines Noorus Tallinna 22. Keskkooli segakooriga Kevade ning peadirigendiks sai Kevade peadirigent Ene Üleoja, abidirigendina jätkas Maie Kivita. 1991. aastal sai koori peadirigendiks varem nii Kevades kui ka Nooruses koorilauljana laulnud Raul Talmar. Aastatel 2012–2021 oli segakoori Noorus peadirigent Maarja Helstein, abidirigent Taavi Hark (endiselt ametis). Alates 2022. aastast on peadirigent Roland Viilukas. Segakoor Noorus on Eesti Kammerkooride Liidu liige. Tunnustusavalduste näiteid: 1963 – Eesti NSV Ülemnõukogu aukiri 1965 – Eesti NSV rahvakollektiivi nimetus 1969 – juubelilaulupeo võistulaulmise II koht 1981 – Celjes (Jugoslaavia) koorikonkursi I koht 2009 – Eesti Kultuurkapitali rahvakultuuri sihtkapitali aastapreemia (koorikultuuri edendamise ja propageerimise eest noorte hulgas) "Segakoori Noorus ajalugu. Segakoori Noorus veebisait". Originaali arhiivikoopia seisuga 11. august 2020. Vaadatud 30. aprillil 2020. Segakoori Noorus veebisait
Diktor

Diktor on raadios või televisioonis teadustaja, kes harilikult loeb ette eeltoimetatud uudiseid, tutvustab saatekava või loeb saate või filmi tekste. Tuleneb ladina sõnast dictor, tähendades kõnelejat, oraatorit. Eesti Televisioonis lõppes saatekava teadustajate ehk diktorite ajastu 2002. aastal. saatejuht ajakirjanik
Astang

Astang on geoloogias selgelt eristatava jalami ja pervega järsk või püstloodis nõlv. Väiksema kaldega astangutevahelist tasandit nimetatakse terrassiks. Eesti nõukogude entsüklopeedia. 1. köide: A–CENT. Tallinn: Valgus, 1985, lk 343.
Berezove

Berezove on kohanimi. Berezove, küla Ukrainas Donetski oblastis Marjinka rajoonis Berezove, küla Ukrainas Luhanski oblastis Starobilski rajoonis
Filmioperaator

Mitte segi ajada kinematografistiga. Filmioperaator on vastava väljaõppega isik (operaator), kes filmib filmi- või videokaameraga filmi või telesaate jaoks filmimaterjali. filmioperaatorite loend
Berezove (Marjinka rajoon)

Berezove on küla Ukrainas Donetski oblastis Marjinka rajoonis, umbes 30 km kaugusel Donetski keskusest edelas. Berezove kõrgus merepinnast on 196 meetrit. 2001. aasta rahvaloenduse andmeil elas asulas 575 inimest. Donbassi sõja ajal, 2014. aasta suvel-sügisel, toimus asula lähistel mitmeid kokkupõrkeid valitsusvägede ja valitsusvastaste relvajõudude vahel. 10. novembril 2014 toimunud rünnakus hukkus kolm valitsusvägede võitlejat, kolm sai haavata. 8. septembril 2015 hukkus küla piirkonnas Donetskist Mariupolisse teel olnud 30-aastane naisterahvas. 11. veebruaril 2017 toimunud pooletunnises relvakokkupõrkes vastase luuresalgaga hukkus kaks Ukraina sõdurit. "На Донетчине погибла женщина, подорвавшись на растяжке боевиков, - МВД" (vene). Infovastupanu. 9. september 2015. Vaadatud 9. septembril 2015. "Сводные данные АТО – 12 марта" [ATO koondteave 12. märtsi seisuga] (vene). URJKN. 12. märts 2017. Originaali arhiivikoopia seisuga 13. märts 2017. Vaadatud 12. märtsil 2017. Бойовики напали на блокпост АТО Вночі обстріляли блокпости сил АТО на Донеччині: поранено українського бійця 11. november 2014. Ukrajinska Pravda. За сутки погибли 5 военных, за все время - более 1052 (vene keeles)
Eesti NSV teeneline teadlane

Eesti NSV teeneline teadlane oli Eesti NSVs 1941. aastal loodud, teadlastele antud aunimetus. Eesti NSV teenelisi teadlasi: 1943 Hans Kruus 1945 Julius Aamisepp, Mihkel Ilmjärv, Leo Jürgenson, Ottomar Julius Martin Maddison, Jüri Nuut, Mihkel Pill, Heinrich Riikoja, Alma Tomingas, Albert Valdes, Johannes Voldemar Veski 1953 Johan Eichfeld 1956 Johannes Kaarde, Felix Lepp, August Voldemar Mätlik 1957 Osvald Hallik, Aksel Kipper, Alfred Lillema, Harri Moora, Johannes Piiper, Aleksander Siimon, Julius Tehver 1963 Feodor Klement 1964 Endel Aaver, Harald Haberman, Johannes Hint, Vambola Laanmäe, Konstantin Ramul, Evald Raudväli, Karl Vahenõmm 1965 Agu Aarna, Albrecht Altma, Nikolai Alumäe, Paul Ariste, Nikolai Dilaktorski, August Eenlaid, Johannes Heil, Gunnar Kangro, Artur Linkberg, August Muuga 1966 Elmar Haller, Jaan Klaar, Elmar Siirde 1968 Aleksandra Fomina 1969 Liivia-Maria Laasimer, Helmut Oruvee, Karl Orviku, Eduard Päll, Vassil Ridala, Joosep Saat 1970 Arnold Kask, Endel Sõgel, Arnold Veimer 1972 Eerik Kumari 1974 Paul Kard, Vladimir Kosar, Eduard Kull, Karl Robert Kurm, Gennadi Kurss, Hans Küüts, Heinrich Wilhelm Laul, Ülo Oll, Leo Vaher 1976 Lembit Allikmets, Harald Keres, Boris Nurmiste, Evald Nõmm, Karl Peterson, Georg Želnin, Aksel Turp, Elmar-Ants Valdmann 1977 Pavel Bogovski, Arthur Jaama, Oskar Kirret, Albert Kliiman, Olga Martma, Leo Nigul, Uno Palm, Arnold Piho, Aarne Pung, Herbert Tuppits, Lembit Tähepõld, Atko Viru 1978 Arnold Humal, Ants Ilus, Ilo Sibul, Vello Tarmisto, Einar Vagane 1979 Verner Kikas, Heino Lepikson, Juhan Peegel, Paul Rahno 1980 Valve Jaagus, Aleksander Panksejev, Hugo Tiismus 1981 Helmut Idarand, Arno Köörna, Arvo Ots 1982 Karl Kaarli, Ilmar Kleis, Arnold Koop, Abe Liebmann, Ülo Lumiste, Viktor Maamägi, Viktor Palm, Heinrich Vipper, Ilmar Öpik 1983 Juhan Kahk, Hilda Moosberg, Enno Siirde, Raiot Silla 1984 Olaf Kuuli 1985 Mihhail Bronštein, Ants Kallikorm, Grigori Kusmin, Heino Liimets, Ilmar Müürsepp, Erast Parmasto 1986 German Aškinazi, Vladimir Hižnjakov, Vladimir Koslov, Vilmar Kruus, Leopold Paal, Harald Peep, Oskar Priilinn 1987 Ea Jansen, Erich Kaup, Endel Lippmaa, Juri Lotman, Guido Rajalo, Anto Raukas, Harald Tikk 1988 Ain-Elmar Kaasik, Dimitri Kaljo, Toomas Karjahärm, Kalju Kask, Tšeslav Luštšik, Voldemar Tilga, Harald-Adam Velner 1989 Heiti Kotkas, Loit Reintam, Inge Unt 1990 Lev Golub Nõukogude Eesti. 1978. Tallinn, Valgus. 2., täiendatud trükk. Lk 386 ja 394 Art 80 Eesti NSV teenelise teadlase aunimetuse andmise kohta. Eesti Nõukogude Sotsialistliku Vabariigi Ülemnõukogu ja Valitsuse Teataja, 7. veebruar 1969 Nr. 7 (172)
Päranipunääre

Päranipunääre (ladina glandula uropygialis või glandula uropygii) on lindude keha tagaosas (päranipualal) asuv paariline rasvanääre; ühtlasi lindude ainus nahatekkeline nääre. Päranipunäärme funktsioon on rasvase sekreedi eritamine, millega linnud võiavad oma keha kaitseks niiskuse vastu. E. Kumari, 1958. Eesti NSV linnud. Eesti Riiklik Kirjastus. Lk 7
Paigalind

Paigalind (vanemas kirjanduses ka aastalind) on lind, kes mingil maa-alal (nt Eesti alal) esineb aasta läbi. Eestis on paigalinnud näiteks hallvares, metsis, koduvarblane. Haudelind Hulgulind Rändlind E. Kumari, 1958. Eesti NSV linnud. Eesti Riiklik Kirjastus. Lk 46
Kergliiklustee

Kergliiklustee on jalgratta- ja jalgtee ehk kergliikluseks, st mitte mootorsõidukitega, vaid jalgsi, jalgrattaga, rulluiskudega jne, liikumiseks mõeldud tee, mis Eestis on üldjuhul kaetud kunstliku teekattega. Kergliiklusteedel segunevad eri kiirustel liikuvad liiklejagrupid, eelkõige jalakäijad ja jalgratturid. Ehkki mõlemad on eraldatud autoliiklusest, on liiklusohutuse seisukohalt parem, kui sellised grupid on eraldatud ka üksteisest. Seetõttu on mõnel pool, näiteks Helsingis, "kergliiklusteede" rajamine lõpetatud. Samas on kergliiklusteed parema taristu puudumisel tähtsad tervisespordi võimaldamiseks, eraldi teede rajamine jalgratturitele ja jalakäijatele nõuab aga rohkem ruumi ja raha. Eestis hoogustus kergliiklusteede rajamine pärast iseseisvuse taastamist. 2020. aastate algusest on siiski ka Eestis hakatud kaaluma eraldi jalgrattatee ja kõnniteede rajamist. Soomes 1960. aastatest pärit mõiste tuli eesti keelde 2010. aastatel. Liiklusseadus määratleb jalgratta- ja jalgtee kui "jalgrattaga, tasakaaluliikuri ja jalakäija liiklemiseks ettenähtud eraldi tee või teeosa, mis on asjakohaste liiklusmärkidega tähistatud". Seaduses kergliiklustee mõistet ei leidu, ent tavakeeles kasutatakse kergliiklustee mõistet jalgratta- ja jalgtee sünonüümina või katusmõistena mitmesuguste teede kohta, mis on ette nähtud jalakäijatele, jalgratturitele ja teistele kergliiklejatele. Teeregistri põhimääruse järgi on kergliiklustee "sõiduteest eraldatud jalgratta- ja jalgtee, jalgtee, jalgrattatee või tee koosseisu kuuluv kõnnitee". Reetta Keisanen (16.10.2019). "3 syytä, miksi kevyen liikenteen suunnittelu on lopetettu Helsingissä". Pyöräliikenneblogi. Originaali arhiivikoopia seisuga 17.11.2021. Vaadatud 17.11.2021. TIMO-PEKKA HEIMA (9.7.2021). "Kevyt liikenne katosi suunnittelijoiden puheista – muutos on osa kokonaisuutta, joka patistaa suomalaisia kävelemään paljon nykyistä enemmän". YLE. Vaadatud 17.11.2021. Liiklusseadus elektroonilises Riigi Teatajas. Ylle Tampere. Kas kergliiklustee kasutamine on selle olemasolul jalgratturile kohustuslik? Accelerista, 23. aprill 2020. Ahoi jalakäija, jalgrattur – sina oled turvalisuse looja valla kergliiklusteedel! Viimsi Teataja, 17. aprill 2020. Kõik peavad teadma, kus jalgrattaga sõita tohib Tehnikamaailm, 8. aprill 2019. Teeregistri põhimäärus elektroonilises Riigi Teatajas.
Haudelind

Haudelind on lind, kes mingil maa-alal (nt Eesti alal) teeb läbi oma pesitsustsükli. Eesti lindudest (375 liiki) on haudelindusid 225 liiki, kellest 210 pesitsevad seal püsivalt. Hulgulind Paigalind Rändlind "Linnuatlas. Eesti haudelindude levik ja arvukus" (2018) E. Kumari, 1958. Eesti NSV linnud. Eesti Riiklik Kirjastus. Lk 67 11.11.2014 Eesti entsüklopeedia veebiversioonis Jaanus Elts, Andrus Kuus, Eerik Leibak (8. veebruar 2018). "Algab uue Eesti linnuatlase ettetellimine". Eesti Ornitoloogiaühing. Originaali arhiivikoopia seisuga 11. märts 2018.{{netiviide}}: CS1 hooldus: mitu nime: autorite loend (link)
Islami Džihaadi Ühendus

Islami Džihaadi Ühendus (Araabia keeles: الإسلامي الجهاد لاتحاد‎ / Ittiḥad al-Islāmī al-Jihad; inglise keeles Islamic Jihad Union, IJU või Islamic Jihad Group, IJG) on 2002 aastal Usbekistanis asutatud islamistlik organisatsioon. Väidetavalt asutati Usbekistani salateenistuse poolt, olles nende nn kasulikeks idiootideks. Sellise nime võtsid kasutusele 2005. aastal ja 2007. aastal kandis USA Välisministeerium nad terroriorganisatsioonide nimekirja. On seotud al-Qaidaga. 2006 käisid Pakistanis sõdimas.
Tiibade siruulatus

Tiibade siruulatus (ka sirulaius) on linnu maksimaalselt välja sirutatud tiibade tippude vaheline vahemaa. Siruulatust mõõdetakse linnu keha ülapoolelt, s.t kui lind on laua peal selili. E. Kumari, 1958. Eesti NSV linnud. Eesti Riiklik Kirjastus. Lk 130
Islami Džihaad Palestiinas

Islami Džihaad Palestiinas (araabia keeles ‏حركة الجهاد الإسلامي‎ / Harakat al-dschihād al-islāmī) keskus asub Damaskuses (Süüria). Islami Džihaad Palestiinas kujunes välja egiptuse moslemivennaskonnast (kes tegutsesid Gaza sektoris) ja Ajatolla Khomeni 1979. aasta islami revolutsiooni aadete (ideoloogia) ekspordist.
Islami Džihaad Egiptuses

Kasutatakse ka nime Egiptuse Islami Džihaad. Nende eesmärk on kukutada Egiptuses ilmalik võim ja rajada islami vabariik. 1980. aastate üliõpilaste põrandaaluste rühmade ühinemisel loodi Islami Džihaad Egiptuses, mille peamiseks organiseerijaks sai Aiman al-Zawahiri. Nemad korraldasid 6. oktoobril 1981 atentaadi president Anwar Sadatile. 1991. aastal sai Aiman al-Zawahiri organisatsiooni ainujuhiks. 1998. aastal liitis Al-Zawahiri Islami Džihaadi Egiptuses Al-Qaedaga. 1997. aastal sooritas Aiman al-Zawahiri juhitud Islami Džihaad Egiptuses koostöös teise Egiptuse terroriorganisatsiooniga Islami Liit (Al-Gama'a al-Islamiyya) rünnaku Lääne turistidele Luxoris (hukkus 58 turisti ja neli Egiptuse giidi). Rein Tammsaar. Ayman al-Zawahiri lugu. Diplomaatia nr 65/66 • Jaanuar/Veebruar 2009. Vladimir Sazonov: Süüria stsenaarium Egiptuses. PM, Arvamus, 18. juuli 2013.
2014. aasta maailmameistrivõistlused tõstmises

2014. aasta tõstmise maailmameistrivõistlused toimusid 8.–16. novembrini 2014 Kasahstanis Almatõs. Eestit esindas 4 sportlast, medaleid ei saadud.